Temeljem članka 16. Društvenog ugovora o osnivanju trgovačkog društva Odvodnja Bibinje-Sukošan d.o.o. za izgradnju i upravljanje sustavom odvodnje, Skupština Društva raspisuje

**JAVNI NATJEČAJ  
za imenovanje direktora/direktorice  
trgovačkog društva“ Odvodnja Bibinje-Sukošan“**

**d.o.o. za izgradnju i upravljanje sustavom odvodnje**

* za mandatno razdoblje od pet (5) godina uz mogućnost ponovnog imenovanja

**UVJETI:**

Za člana uprave – direktora/direktorice Društva može biti imenovana svaka fizička osoba koja je potpuno poslovno sposobna a koja ispunjava slijedeće uvjete:

* završen diplomski sveučilišni studij ili specijalistički diplomski stručni studij ili završen preddiplomski sveučilišni studij ili preddiplomski stručni studij,
* najmanje jedna godina radnog iskustva na istim ili sličnim rukovodećim poslovima ,
* da nema ograničenja iz članka 239. st 2. Zakona o trgovačkim društvima.(„Narodne novine“ broj 111/93, 34/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22).

Direktora/direktoricu imenuje Skupština Društva na vrijeme od pet (5) godina. Ista osoba može biti ponovno imenovana za direktora/direktoricu.

Uz prijavu na natječaj sa osnovnim podacima, kandidati moraju dostaviti:

* životopis,
* presliku osobne iskaznice,
* dokaz o hrvatskom državljanstvu,
* dokaz o stručnoj spremi (presliku diplome),
* dokaz o radnom iskustvu (Elektronički zapis ili Potvrda izdana od Hrvatskog zavoda za mirovinsko osiguranje s podacima o stažu osiguranja) ne stariji od 30 dana od dana objave natječaja,
* potvrdu poslodavca ili drugi dokument iz kojeg je vidljivo da se radni staž od najmanje jedne (1) godine odnosi na iste ili slične rukovodeće poslove,
* potvrdu nadležnog suda da se protiv kandidata/kandidatkinje ne vodi kazneni postupak, ne stariju od 3 mjeseca od dana objave natječaja (preslika ili izvornik)
* izjavu pod kaznenom i materijalnom odgovornošću kandidata o nepostojanju okolnosti iz članka 239. stavak 2. Zakona o trgovačkim društvima ovjerenu kod javnog bilježnika (obrazac izjave u prilogu natječaja).

Isprave se prilažu u neovjerenoj preslici, a prije izbora kandidati će predočiti izvornik.

Prijave na natječaj s potrebnom dokumentacijom podnose se preporučenom poštanskom pošiljkom najkasnije do **05. prosinca 2022. godine** **do 12,00 sati** na adresu: Trgovačko društvo Odvodnja Bibinje-Sukošan d.o.o. za izgradnju i upravljanje odvodnjom, Jadranska cesta 151, 23205 Bibinje, **s naznakom – „Prijava na natječaj za direktora/direktoricu – ne otvaraj“**

Urednom prijavom smatra se prijava koja sadrži svu traženu dokumentaciju traženu ovim Natječajem. Nepotpune i nepravovremene prijave neće se razmatrati.

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo navođenjem propisa te priložiti dokaze o tom statusu.

Sa kandidatima koji zadovoljavaju uvjete natječaja obavit će se razgovor i po potrebi provjera dodatnih znanja i vještina. Kandidat koji se ne odazove pozivu na intervju, smatrat će se da je odustao od prijave.

Prijavom na natječaj kandidat daje privolu Trgovačkom društvu Odvodnja Bibinje-Sukošan d.o.o. za izgradnju i upravljanje sustavom odvodnje za prikupljanje i obradu osobnih podataka navedenih u prijavi na natječaj te dokumentaciji dostavljenoj uz prijavu, u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima o odabranom kandidatu koje uključuje ime i prezime kandidata.

Prikupljeni osobni podaci obrađivat će se u skladu s Općom uredbom o zaštiti podataka i drugim važećim propisima.   
O rezultatima natječaja kandidati/kandidatkinje bit će pisano obaviješteni u roku od 30 dana od isteka roka za podnošenje prijave.  
Skupština Trgovačkog društva Odvodnja Bibinje-Sukošan d.o.o. za izgradnju i upravljanje sustavom odvodnje zadržava pravo poništenja ovog natječaja bez posebnog obrazloženja.

**SKUPŠTINA DRUŠTVA**

ZA OPĆINU BIBINJE ZA OPĆINU SUKOŠAN

Načelnik Načelnik

Šime Sekula Ante Martinac